|  |  |
| --- | --- |
| **DOKTORAND:** | Helena Nynäs |
| **GRAD:** | Philosophiae doctor |
| **FAKULTET:** | Det samfunnsvitenskapelige fakultet |
| **INSTITUTT:** | TIK Senter for teknologi, innovasjon |
| **FAGOMRÅDE:** | Studier av vitenskap, teknologi og samfunn |
| **VEILEDERE:** | Sissel Myklebust, UiO  Mari Hvattum, AHO |
| **DISPUTASDATO:** |  |
|  |  |
| **AVHANDLINGENS TITTEL:** | *Sublime fossefall ­— et bidrag til de høye fossenes kulturhistorie i Norge* |
|  |  |
| **Har skrevet fossenes kulturhistorie**  Samfunnsgeograf Helena Nynäs har skrevet de norske fossenes kulturhistorie. Doktoravhandlingen beskriver fossenes skiftende roller i norgeshistorien fra 1700- til 1900-tallet. Nynäs viser at fossene alltid har vært betraktet med et estetisk blikk og kan gi betrakteren erfaringen av det «sublime». Opplevelsen av den sublime fossen fant sitt gjensvar i opplevelsen av det sublime i kraftanleggene og kraftutbyggingen som samfunnsprosjekt.  Historien fortelles gjennom tre legendariske fossefall som møtte ulike skjebner i kraftutbyggingens æra på 1900-tallet.  Rjukanfossen i Telemark ble kjent som «verdens høyeste foss» etter geologen Jens Esmarks ekspedisjon i 1810, hvor høyden ble målt til 452 alen. Selv kongen i København var imponert. Fossen ble skildret av naturforskere og kunstnere og framsto som symbol for Norge på 1800-tallet. I 1902 kjøpte ingeniør Sam Eyde fallrettighetene, grunnla Norsk Hydro og startet industrieventyret på Rjukan – det var slutten for det stolte fossefallet.  Skjeggedalsfossen i Hardanger lå langt til fjells, og få fikk se den. Men britiske oppdagere kunne alt på 1830-tallet rapportere om «Norges skjønneste fossefall», og fossen satte spor i reiselitteraturen på 1800-tallet. Nedre del av vassdraget ble utbygd i 1906–1908 og forsynte kjemisk industri i Odda. Men øverste del, med Skjeggedalsfossen i ensom majestet, fikk stå urørt til 1967.  Vettisfossen i Indre Sogn lå også uveisomt til, i Utladalen i Vest-Jotunheimen, men ble kjent da sognepresten i Lærdal besøkte den i 1818 og gav en romantisk skildring i tidsskriftet *Hermoder*. Fossen ble en yndet destinasjon, og Vetti gård et fast stopp for vandrere i Jotunheimen. Den Norske Turistforening bidro i rett øyeblikk til fredning – og Vettisfossen styrter ennå urørt ned i dalen.  Nynäs beskriver i åtte kapitler hvordan fossene ble oppdaget og anerkjent som skjønne naturmonumenter, skildret i kunst og reiselitteratur, tilrettelagt for turisme, og endelig gjenstand for oppkjøp og utbygging i Norges andre industrielle revolusjon. | |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  | |